Փոլ Դուգլաս

Փոլ Հովարդ Դուգլաս (, ), ամերիկացի տնտեսագետ, Քոբ-Դուգլասի արտադրական ֆունկցիայի հեղինակներից մեկը։ 1949-1967 թվականներին Դեմոկրատական կուսակցությունից եղել է Իլինոյս նահանգից ԱՄՆ սենատորը։

Կենսագրություն 
Փոլը ծնվել է 1892 թվականի մարտի 26-ին, սովորել է Նյուպորտ քաղաքի պետական դպրոցում, 1913 թվականին ավարտել է Բոուդին քոլեջը՝ ստանալով բակալավրի աստիճան։ 1915 թվականին ստացել է մագիստրոսի, իսկ 1921-ին՝ Կոլումբիայի համալսարանում տնտեսագիտության դոկտորի աստիճան։ 1915-1916 թվականներին սովորել է Հարվարդի համալսարանում։

1916-1917 թվականներին աշխատել է Իլինոյսի համալսարանում և 1917-1918 թվականներին` Ռիդ քոլեջում, այնուհետև 1918-1919 թվականներին աշխատել է ԱՄՆ առևտրաարդյունաբերական պալատի վարչությունում, իսկ 1919-1920 թվականներին դասավանդել է Վաշինգտոնի համալսարանում։ 1920-1949 թվականներին եղել է Չիկագոյի համալսարանի պրոֆեսոր, 1939-1942 թվականներին՝ Չիկագոյի քաղաքային խորհրդի ավագ, անհաջող առաջադրված Սենատի թեկնածու Դեմոկրատական կուսակցությունից։

Երկրորդ համաշխարհային պատերազմի տարիներին 1942-1945 թվականներին 50 տարեկան հասակում կամավոր միացել է ԱՄՆ ծովային հետևակի կորպուս, թեև դավանանքով պատկանել է պացիֆիզմով աչքի ընկնող քվակերներին։ Մասնակցել է մարտական գործողությունների, վիրավորվել է, պարգևատրվել է բրոնզե աստղ և երկու Մանուշակագույն սիրտ մեդալներով, հասել է փոխգնդապետի պաշտոնի1916-1917 թվականներին աշխատել է Իլինոյսի համալսարանում և 1917-1918 թվականներին` Ռիդ քոլեջում, այնուհետև 1918-1919 թվականներին աշխատել է ԱՄՆ առևտրաարդյունաբերական պալատի վարչությունում, իսկ 1919-1920 թվականներին դասավանդել է Վաշինգտոնի համալսարանում։ 1920-1949 թվականներին եղել է Չիկագոյի համալսարանի պրոֆեսոր, 1939-1942 թվականներին՝ Չիկագոյի քաղաքային խորհրդի ավագ, անհաջող առաջադրված Սենատի թեկնածու Դեմոկրատական կուսակցությունից։

Ամերիկյան տնտեսական ասոցիացիայի նախագահ է ընտրվել 1947 թվականին։ 1948 թվականին հաղթել է ԱՄՆ Սենատի ընտրություններում Դեմոկրատական կուսակցությունից, վերընտրվել է 1954 և 1960 թվականներին, պարտվել է 1966 թվականի ընտրություններում։

Չիկագոյի Հայդ Պարկ արվեստի կենտրոնի հիմնադիրներից մեկն է։

Ընտանիք 
1915 թվականին ամուսնացել է Կոլումբիայի համալսարանի փիլիսոփայության դոկտոր Դորոթի Վոլֆի հետ, այդ ամուսնությունից ունեցել է 4 երեխա։ Դուգլասի երկրորդ ամուսնությունը եղել է 1931 թվականին Էմիլի Թաֆտի (1899-1994)՝ ԱՄՆ-ի նախագահ զարմիկ Ուիլյամ Թաֆտի (1909-1913)՝ ֆեմինիստուհու և 1945-1947 թվականների Իլինոյս նահանգի դեմոկրատ կոնգրեսականի հետ։ Փոլ Դուգլասի և Էմիլիի դուստրը Ջեյն Թաֆտ Դուգլասն է։

Հիմնական աշխատություններ 
 Дуглас П.Х. Существуют ли законы производства?//Вехи экономической мысли. Т.3 Рынки факторов производства/Под ред. В.М.Гальперина. — СПб: Экономическая школа. 2000, с.26-58 — ISBN 5-900428-50-8
 Cobb C. W., Douglas P.H. A Theory of Production// American Economic Review, 1928, vol. 18, № 1, pp. 139–165
 Douglas P.H. Real Wages in the United States, 1930
 Douglas P.H. The Theory of Wages, 1934
 Douglas P.H. Economy in the National Government, 1952.
 Douglas P.H. Comments on the Cobb-Douglas Production Function//The Theory and Empirical Analysis of Production/edr. M.Brown —  1967, pp. 15–22

Գրականություն

Ծանոթագրություններ 

Ամերիկացի տնտեսագետներ
Բրոնզե աստղի մեդալակիրներ (ԱՄՆ)